CELEX: 62018TN0178
Language: da
Date: 2018-03-08 00:00:00
Title: Sag T-178/18: Sag anlagt den 8. marts 2018 — Région de Bruxelles-Capitale mod Kommissionen

4.6.2018   
            
            
               DA
            
            
               Den Europæiske Unions Tidende
            
            
               C 190/32
            
         Sag anlagt den 8. marts 2018 — Région de Bruxelles-Capitale mod Kommissionen
   (Sag T-178/18)
   (2018/C 190/55)
   Processprog: fransk
   
      Parter
   
   
      Sagsøger: Région de Bruxelles-Capitale (Bruxelles, Belgien) (ved advokaterne A. Bailleux og B. Magarinos Rey)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagen antages til realitetsbehandling, og der gives medhold.
            
         
               —
            
            
               Den anfægtede forordning [Kommissionens gennemførelsesforordning (EU) 2017/2324 af 12.12.2017 om fornyelse af godkendelsen af aktivstoffet glyphosat, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EUT 2017, L 333, s. 10)] annulleres, idet dens virkninger opretholdes, indtil den erstattes inden for en rimelig frist og senest den 16. december 2021.
            
         
               —
            
            
               Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Det første anbringende vedrører tilsidesættelse af princippet om et højt niveau af beskyttelse af menneskers sundhed og princippet om et højt miljøbeskyttelsesniveau. Dette anbringende er opdelt i to led.
               
                           —
                        
                        
                           Det første led vedrører tilsidesættelse af pligten til at sikre et højt beskyttelsesniveau for sundhed og miljø i forbindelse med den videnskabelige risikovurdering, for så vidt som den anfægtede forordning er baseret på en videnskabelig vurdering af risiciene for sundhed og miljø, som ikke opfylder kravene i henhold til forsigtighedsprincippet. Ifølge sagsøgeren er der mangler ved identifikationen, udvælgelsen, vægtningen, behandlingsmetoden og fortolkningen af de tilgængelige data og videnskabelige undersøgelser.
                        
                     
                           —
                        
                        
                           Det andet led vedrører tilsidesættelse af forpligtelsen til at sikre et højt beskyttelsesniveau for sundhed og miljø i forbindelse med den politiske evaluering og risikostyringen, idet der med den anfægtede forordning ikke fortages en politisk evaluering og risikostyring, der er i overensstemmelse med forsigtighedsprincippet. Sagsøgeren er af den opfattelse dels, at godkendelsen fornys under omstændigheder, hvor der forekommer væsentlige mangler og usikkerhed med hensyn til risikovurderingen, dels at fornyelsen ikke er ledsaget af passende foranstaltninger til modvirkning eller begrænsning af risiciene i bredere forstand.
                        
                     
         
               2.
            
            
               Det andet anbringende vedrører tilsidesættelse af begrundelsespligten og af princippet om god sagsbehandling, for så vidt som den anfægtede forordning er behæftet med en indre modsigelse. Sagsøgeren er af den opfattelse, at præamblen til forordningen og dens artikler giver det indtryk, at glyphosat hverken har skadelige virkninger for menneskers eller dyrs sundhed eller en uacceptabel indvirkning på miljøet, mens de særlige bestemmelser i bilag I til denne forordning er begrundet i forekomsten af sådanne virkninger. En sådan indre modsigelse bevirker, at offentligheden gøres usikker med hensyn til, om glyphosat udgør en risiko for sundheden eller miljøet.